CELEX: 32006R1451
Language: et
Date: 2006-09-29 00:00:00
Title: Komisjoni määrus (EÜ) nr 1451/2006, 29. september 2006 , millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I ja II lisa seoses fluasurooni, naatriumnitriti ja peforeliiniga   (EMPs kohaldatav tekst)

30.9.2006   
            
            
               ET
            
            
               Euroopa Liidu Teataja
            
            
               L 271/37
            
         
      KOMISJONI MÄÄRUS (EÜ) nr 1451/2006,
   29. september 2006,
   millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I ja II lisa seoses fluasurooni, naatriumnitriti ja peforeliiniga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamise kohta loomsetes toiduainetes, (1) eelkõige selle artikleid 2 ja 3,
   võttes arvesse Euroopa Ravimiameti arvamusi, mille on sõnastanud veterinaarravimite komitee,
   ning arvestades järgmist:
   
               (1)
            
            
               Kõiki farmakoloogilisi toimeaineid, mida kasutatakse ühenduses toiduloomadele manustamiseks ette nähtud veterinaarravimites, tuleks hinnata vastavalt määrusele (EMÜ) nr 2377/90.
            
         
               (2)
            
            
               Fluasuroon on lisatud määruse (EMÜ) nr 2377/90 III lisasse seoses veiste lihas- ja rasvkoega ning maksa ja neerudega, välja arvatud nende loomade puhul, kellelt saadakse inimtoiduks ette nähtud piima. Esitati ja hinnati täiendavaid andmeid, mille alusel soovitati, et fluasuroon tuleks lisada määruse (EMÜ) nr 2377/90 I lisasse veiste puhul seoses lihas- ja rasvkoega, maksa ja neerudega, välja arvatud nende loomade puhul, kellelt saadakse inimtoiduks ette nähtud piima.
            
         
               (3)
            
            
               Pärast seda kui on läbi vaadatud taotlus naatriumnitriti jääkide piirnormide kehtestamiseks lüpsikarja puhul, peetakse asjakohaseks lisada nimetatud aine määruse (EMÜ) nr 2377/90 II lisasse seoses veistega ja üksnes paikseks kasutamiseks.
            
         
               (4)
            
            
               Pärast seda kui on läbi vaadatud taotlus peforeliini jääkide piirnormide kehtestamiseks sigade puhul, peetakse asjakohaseks lisada nimetatud aine määruse (EMÜ) nr 2377/90 II lisasse seoses sigadega.
            
         
               (5)
            
            
               Seetõttu tuleks määrust (EMÜ) nr 2377/90 vastavalt muuta.
            
         
               (6)
            
            
               Enne käesoleva määruse kohaldamist tuleks kehtestada piisav tähtaeg, et liikmesriigid saaksid seda määrust silmas pidades teha kõik vajalikud kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu 6. novembri 2001. aasta direktiivile 2001/82/EÜ (2) veterinaarravimeid käsitlevate ühenduse eeskirjade kohta.
            
         
               (7)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2377/90 I ja II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 29. novembrist 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. september 2006
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 224, 18.8.1990, lk 1. Määrust on viimati muudetud komisjoni määrusega (EÜ) nr 1231/2006 (ELT L 225, 17.8.2006, lk 3).
   
      (2)  EÜT L 311, 28.11.2001, lk 1. Direktiivi on viimati muudetud direktiiviga 2004/28/EÜ (ELT L 136, 30.4.2004, lk 58).
   
      LISA
      A.   Määruse (EMÜ) nr 2377/90 I lisasse lisatakse järgmine aine.
      2.   Antiparasiitikumid
      2.2.   Ektoparasiitide vastased ained
      2.2.4.   Atsüüluurea derivaadid
      
         
                     Farmakoloogilised toimeained
                  
                  
                     Markerjääk
                  
                  
                     Loomaliigid
                  
                  
                     Jääkide piirnormid
                  
                  
                     Sihtkude
                  
               
                     “Fluasuroon
                     
                  
                  
                     Fluasuroon
                  
                  
                     Veised (1)
                     
                  
                  
                     200 μg/kg
                  
                  
                     Lihaskude
                  
               
                     7 000 μg/kg
                  
                  
                     Rasv
                  
               
                     500 μg/kg
                  
                  
                     Maks
                  
               
                     500 μg/kg
                  
                  
                     Neer
                  
               
      B.   Määruse (EMÜ) nr 2377/90 II lisasse lisatakse järgmine aine.
      1.   Anorgaanilised ained
      
         
                     Farmakoloogilised toimeained
                  
                  
                     Loomaliigid
                  
               
                     “naatriumnitrit
                     
                  
                  
                     Veised (2)
                     
                  
               
      2.   Orgaanilised ühendid
      
         
                     Farmakoloogilised toimeained
                  
                  
                     Loomaliigid
                  
               
                     “peforeliin
                     
                  
                  
                     Sead”
                  
               
      
         (1)  Ei kasutata loomade puhul, kellelt saadakse inimtoiduks ette nähtud piima.”
      
         (2)  Üksnes paikseks kasutuseks.”